钦定古今图书集成/明伦汇编/氏族典/第172卷 > 《廖用贤尚友录》 > 关朗
## 钦定古今图书集成/明伦汇编/氏族典/第172卷 > 《廖用贤尚友录》 > 关朗

按《山西通志》：朗，解州人。云长之后，有经济大器，妙极
占算，浮沉乡里，不求宦达。魏孝文太和末，王蚪署为
记室，与谈《易》，叹曰：“足下奇才也。”荐于孝文帝，诏见问
《老》《易》。朗寄发元宗，实陈王道，讽帝以慈俭为本，饰之
以刑政礼乐。帝嘉叹，谓蚪曰：“先生知人矣。”既而频日
引见，际暮而出。俄帝崩，朗遂不仕。